Cebu Technological University

Ang Cebu Technological University (Cebuano: Kinatumhaang Teknolohiko sa Sugbo), nga giabbreviate nga CTU ug nailhan usab isip Cebu Tech, usa ka pampublikong, non-sektaryan, koedukasyonal, ug estado nga pinundohan nga institusyon sa mas taas nga edukasyon nga nahimutang sa Sugbo, Pilipinas. Ang CTU kay orihinal nga kabahin sa sistema sa pampublikong high school sa Pilipinas ug nagsugod sa Manual Arts department sa Cebu Normal School (nga karon mao ang Cebu Normal University), ug natukod nga independente niadtong 1911 isip Cebu Trade School. Niadtong 1928, ang institusyon nagtukod sa kaugalingong kampus duol sa Pantalan sa Sugbo, diin anaa gihapon ang main campus hangtod karon. Ang unibersidad, sukad sa pagkatukod niini niadtong 1911, nailhan usab kaniadto isip Cebu Trade School, Cebu School of Arts and Trades, ug Cebu State College of Science and Technology, hangtod niadtong 2009, pinaagi sa Republic Act 9744, kini gihimong usa ka state university ug gidungag ang ngalan nga Cebu Technological University. Ang sistema sa CTU adunay kinatibuk-ang 23 ka mga kampus, nga naglangkob sa usa ka main campus sa Dakbayan sa Sugbo, siyam ka satellite campuses, ug 13 ka extension campuses. Sa tuig-eskwela 2019–20, adunay 41,395 ka estudyante nga naka-enroll sa 23 ka kampus sa CTU nga nahimutang sa tibuok lalawigan sa Sugbo. Sa tuig 2020, ang CTU nahimong unang unibersidad sa Sugbo nga gihatagan og kinatibuk-ang rating nga tulo ka bituon sa global nga analyst sa higher education nga Quacquarelli Symonds (QS) Stars team, pagkahuman sa pahibalo sa CHED nga usa kini sa mga benepisyaryo sa “Fostering World Class Philippines Universities Project” niadtong Hulyo 2019. Sa mosunod nga tuig, niadtong 2022, gi-ranggo ang CTU sa 651+ nga bracket sa Quacquarelli Symonds (QS) Asian University Rankings. Niadtong 2022 usab, gihatagan ang CTU og reporter status sa Times Higher Education World University Rankings, nga nagtimaan sa unang higayon nga naapil kini sa maong prestihiyosong listahan Ang Cybermetrics Lab nga nakabase sa Espanya miila usab sa CTU sa Webometrics Ranking of World Universities, diin gi-ikap-11 kini sa Pilipinas sa maong ranggo. Ang mga gi basihan niini